laion/Wikipedia-Exotic huggingface dataset:
עלמן דבלתימה

עַלְמֹן דִּבְלָתָיְמָה או בֵּית דִּבְלָתָיִם הייתה עיר מקראית במואב, הנזכרת בתנ"ך, והיא אחת מתחנות בני ישראל בעת מסעם במדבר לאחר יציאתם מצרים. העיר נזכרת לראשונה כאחת מתחנותיהם של בני ישראל בדרכם לארץ ישראל: ”וַיִּסְעוּ מִדִּיבֹן גָּד וַיַּחֲנוּ בְּעַלְמֹן דִּבְלָתָיְמָה.” בקינתו של ירמיהו על ערי מואב נזכרות בזו אחר זו: ”וְעַל דִּיבוֹן וְעַל נְבוֹ וְעַל בֵּית דִּבְלָתָיִם.” מכיוון שבספר במדבר נזכרות דיבון ועלמון דבלתימה יחד, סביר להניח שגם כאן בית דבלתים הנזכרת עם דיבון היא עלמון דבלתימה. במצבת מישע, מדבר מישע מלך מואב על הערים שבנה, ובין היתר מזכיר את "מהדבא. ובת. דבלתן ובת. בעלמען". לפיכך יש הסבורים שלמעשה מדובר בשתי ערים נפרדות: עלמון (בעלמען) ודבלתימה (דבלתן). ככל הנראה, העיר נמצאה בין הערים דיבון ומידבא. יש המזהים את העיר עם שתי החורבות דלילאת אל-ע'רביה ודלילאת א-שרקיה, אם כי זיהוי זה אינו ודאי. ספר במדבר, פרק ל"ג, פסוק מ"ו ספר ירמיהו, פרק מ"ח, פסוק כ"ב אנציקלופדיה מקראית - אוצר הידיעות של המקרא ותקופתו, כרך ו', עמ' 233. שורה 30. ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
ליובה וסרמן

ליובה וסרמן (יידיש: ליובע װאַסערמאַן; 5 בדצמבר 1907 או ב-1905 סלווטיצ'ה – 5 במרץ 1975 קישינב) הייתה משוררת יידית. וסרמן נולדה בראשית המאה ה-20 באימפריה הרוסית. בנעורתה היא עבדה בתור משרתת בבתי אמידים. היא הייתה אוטודידקטית ולמדה בעצמה לקרוא ולכתוב, בגיל 15 החלה לפרסם שירה. ב-1925 היא עלתה לארץ, הייתה חברת קיבוץ, עבדה בתל אביב וירושלים. היא הייתה חברה במפלגת מק"י. ב-1931 יצא לאור בתל אביב קובץ שיריה הראשון פֿאַרנאַכטן (עֲרָבִים), אחרי השתתפות בהפגנות נגד שלטונות המנדט הבריטי היא גורשה מהארץ ובשנות השלושים היא הגיעה לברית המועצות, למוסקבה ושם למדה באוניברסיטה. במוסקבה היא הכירה את בעלה, מהגר מארגנטינה משה בנגלסדורף. בנגלסדורף שהושפע מתעמולה סובייטית הגיע לבירוביג'ן, למוסקבה הגיע כדי ללמוד בבית ספר למשחק. ב-1934 וסרמן חוזרת יחד עם בעלה לבירוביג'ן. כאן פרסמה את עבודותיה במספר עיתונים וכתבי עת יידשאיים, ביניהם ביראבידזשאנער שטערן. ב-1949 כל המוסדות היהודיים, כולל בתי-ספר, תיאטראות ותחנת רדיו בבירוביג'ן נסגרו. כמעט כל סופרי יידיש נעצרו, כולל וסרמן עצמה וב-31 במאי 1950 כולם נשפטו לעשר שנים. היא שוחררה ב-1956 לאחר מותו של סטלין. לאחר שחרורה היא חזרה לבירוביג'ן, שם היא פרסמה בביראבידזשאנער שטערן. לאחר מות בעלה היא עברה להתגורר בקישינב עם בנה. היא נפטרה ב-5 במרץ 1975. פֿאַרנאַכטן, תל אביב, 1931. בײַם ים און בײַם טײַך, תל אביב, 2016. ביוגרפיה של ליובה וסרמן (ברוסית) ביוגרפיה קצרה של ליובוב וסרמן ומספר שיריה בתרגומם לרוסית (ברוסית) אליהו בנימיני, נעימות משוררת נשכחת, חוליות, 4 ביוגרפיה של ליובה וסרמן אליהו בנימיני, נעימות משוררת נשכחת, חוליות, 4
תכנות (פירושונים)

האם התכוונתם ל... תכנות מחשבים – תהליך הכתיבה, הבדיקה והתחזוקה של קוד המקור של תוכנית מחשב תכנות בזוגות – טכניקה בפיתוח תוכנה זריז בה זוג מתכנתים עובדים יחדיו מול תחנת עבודה אחת תכנות הצהרתי – פרדיגמת תכנות המבטאת את הלוגיקה החישובית בלי להגדיר את בקרת הזרימה שלה תכנות לוגי – פרדיגמת תכנות השמה דגש על יחסים ככלי הפשטה עיקרי תכנות מונחה-אירועים – פרדיגמת תכנות שבמרכזה טיפול באירועים תכנות מונחה-עצמים – פרדיגמת תכנות המבוססת על עצמים (אובייקטים) תכנות פונקציונלי – פרדיגמת תכנות השמה דגש על חישוב ביטוי תוך שימוש בפונקציות ככלי ההפשטה העיקריים תכנות פרוצדורלי – פרדיגמת תכנות המגבירה את מודולריות קוד המקור ומקלה על התחזוקה תכנות ליניארי – מוכר יותר בשם "תכנון ליניארי" – בעיית אופטימיזציה של ביטוי ליניארי תחת אילוצים ליניאריים
יאנוס (פירושונים)

האם התכוונתם ל... יאנוס – אל השערים וההתחלות במיתולוגיה הרומית יאנוס (ירח) – אחד מהירחים הפנימיים של שבתאי לוס יאנוס – שטח ערבה גדול ממדים, הנמצא בצפונה של דרום אמריקה, ממזרח להרי האנדים, בשטח המדינות ונצואלה וקולומביה. יאנוס (אי) – אי בארכיפלג פאלמר באנטארקטיקה
אידסון לואי מילרד ברנס

אידסון לואי מילרד "טומי" ברנס (באנגלית: Eedson Louis Millard "Tommy" Burns, כונה בקיצור: E. L. M.;‏ 17 ביוני 1897 - 13 בספטמבר 1985) היה גנרל ודיפלומט קנדי, אשר שימש כראש מטה משקיפי האו"ם בישראל במשך שנתיים משנת 1954 עד שנת 1956. ברנס נולד ב-17 ביוני 1897 בקוויבק שבקנדה. אביו היה קצין מטה במיליציה. הוא התגייס לצבא קנדה, ושירת ב"גדוד ההוסרים ה-17 הדוכס מיורק". בשנת 1913 הועלה לדרגת סרג'נט. בשנת 1914 הוא הפך לבוגר המכללה הצבאית המלכותית של קנדה בקינגסטון. בשנת 1915 הועלה לדרגת לוטננט שני, ושירת בחיל ההנדסה. הוא שירת בקנדה עד מרץ 1916, ואז נשלח ללחום בחזית המערבית במלחמת העולם הראשונה, במסגרת הדיוויזיה השלישית. הוא לחם במסגרת ההנדסה המלכותית הקנדית בין 1916-1918, וב-1917 מונה כקצין מטה בבריגדה התשיעית. הוא שימש גם כקצין קישור בין החיילים לבין מפקדת הבריגדה. בשנת 1919 הוצב בסנט ג'ון כקצין הנדסה. במשך שנה וחצי הוא למד בבית ספר להנדסה צבאית באנגליה. הוא היה מורה במכללה המלכותית הצבאית של קנדה באונטריו. בשנת 1924 הוא מונה כמדריך להנדסת שדה. הוא למד במכללת צוות בהודו הבריטית, ולאחר מכן חזר לקנדה בשנת 1930. בשנת 1939 כבר החזיק בדרגת לוטננט-קולונל. במהלך מלחמת העולם השנייה, ברנס קיבל פיקוד על הבריגדה המשוריינת הרביעית, ומאוחר יותר על הדיוויזיה השנייה והדיוויזיה החמישית (ינואר 1944 - מרץ 1944). החל ממרץ, 1944, הוא פיקד על הקורפוס הראשון במסגרת הזירה האיטלקית, אולם הישגיו היו שנויים במחלוקת והוא הוחלף בנובמבר 1944 בידי צ'ארלס פולקס. לאחר המלחמה הוא כיהן כסגן שר לענייני יוצאי צבא. בשנת 1950 הוא שימש כנשיא ארגון UNAC. ב-3 באוגוסט 1954 הודח הגנרל הדני ואגן בניקה מתפקידו כראש מטה משקיפי האו"ם בישראל, וברנס מונה במקומו. לדברי ברנס הוא קיבל את התפקיד משם ש"ראיתי חובה והזדמנות לעצמי לעשות דבר מה למען האו"ם והשלום". ברנס הגיע לישראל ב-18 באוגוסט ונפגש עם משה שרת, פנחס לבון ומשה דיין. יום לאחר מכן נפגש עם הגנרל בניקה ויחד עמו ערך סבב ביקורים בבירות ברחבי המזרח התיכון. בין היתר ביקר בקהיר, דמשק ורבת עמון. ברנס כיהן בתפקיד זה בתקופה קשה של מתיחות עזה בין ישראל לשכנותיה. בתקופתו התרחשו פעולות התגמול ומשבר סואץ. הוא נודע בניסיונותיו להשיג הסכם שלום קבוע שיחליף את הסכמי שביתת הנשק בתום מלחמת העצמאות. בשנת 1956 פרש מתפקידו. הוא שימש כמפקד הראשון של כוח החירום של האומות המאוחדות. הוא פרש מתפקידו בדצמבר 1959. על שירותו בישראל כתב בשנת 1962 ספר בשם "Between Arab and Israeli" ("בין ערבים וישראלים"). בשנת 1970 כתב ספר בשם "General Mud: memoirs of two World Wars" ובשנת 1976 כתב ספר נוסף בשם "Defense in the Nuclear Age". הוא מת בקנדה ב-13 בספטמבר 1985. מדיה וקבצים בנושא אידסון לואי מילרד ברנס בוויקישיתוף אידסון לואי מילד ברנס האנציקלופדיה הקנדית (באנגלית) Details of war service from generals.dk Details of war service from ordersofbattle.com (אורכב 22.01.2020 בארכיון Wayback Machine) Concordia University Honorary Degree Citation
נחום רבינוביץ

האם התכוונתם ל... נתן נחום הכהן רבינוביץ – אדמו"ר מקרימילוב נחום אליעזר רבינוביץ' – ראש ישיבת ההסדר "ברכת משה" שבמעלה אדומים
בראדלי קארנל

בראדלי ניל קארנל (באנגלית: Bradley Neil Carnell; נולד ב-21 בינואר 1977) הוא כדורגלן עבר דרום אפריקאי, ששיחק בעמדת המגן במספר מועדונים בליגת העל הדרום אפריקאית, בליגת הבונדסליגה ובנבחרת דרום אפריקה, עמה השתתף במונדיאל 2002. קארנל, יליד יוהנסבורג שבדרום אפריקה, החל לשחק כדורגל במועדון ויטס יוניברסיטי, הממוקם בעירו יוהנסבורג, בשנת 1993. בשנת 1997 עבר קארנל למועדון קייזר צ'יפס, אחד המועדונים הבכירים ביותר בכדורגל הדרום אפריקאי. קארנל שיחק בקייזר צ'יפס עונה אחת בלבד, והציג יכולת טובה שהקנתה לו חוזה בשטוטגרט מהבונדסליגה. קארנל שיחק בשטוטגרט חמש עונות, והשתלב עד מהרה בהגנה של הקבוצה שכללה את תומאס ברטולד, פרנק פרלאט ויינס קלר. בשתי עונותיו הראשונות של קארנל בשטוטגרט, הקבוצה סיימה את העונה במרכז הטבלה. בעונתו השלישית בקבוצה, 2000/01, הקבוצה ניצלה מירידה במחזורי הסיום, וסיימה מקום אחד מעל הקו האדום. בתקופה זו החלה מהפכת צעירים בשטוטגרט, שסבלה ממשבר כלכלי קשה, וקארנל החל לשחק פחות, ובעונת 2001/02 הופיע 12 פעמים בלבד, כאשר הקבוצה סיימה במקום השמיני. בעונת 2002/03 שיחק קארנל שישה משחקי ליגה בלבד. בתום עונה זו עזב קארנל את המועדון לאחר שצבר 82 הופעות, וחתם בבורוסיה מנשנגלדבך. בעונתו הראשונה בבורוסיה מנשנגלדבך צבר 18 הופעות. את עונת 2004/05 החל קארנל בבורוסיה מנשנגלדבך, אך איבד את מקומו בהרכב, ובפגרת החורף חתם בקרלסרוהה מהבונדסליגה השנייה. קארנל לא הצליח להעפיל עם המועדון לבונדסליגה בעונה זו ובעונה שאחריה, אך בעונת 2006/07 היה קארנל חלק חשוב מההעפלה של המועדון לבונדסליגה מהמקום הראשון, כשהוא הבקיע שישה שערי ליגה באותה עונה. בעונת 2007/08 הצליחו קארנל וקרלסרוהה להישאר בבונדסליגה, אך נשרו לבונדסליגה השנייה בעונת 2008/09, כשמספר ההופעות של קארנל ירדה משמעותית. בתום עונה זו עזב את קרלסרוהה לאחר שצבר 93 הופעות ליגה והבקיע שמונה שערי ליגה, וחתם בהנזה רוסטוק מהבונדסליגה השנייה. קארנל שיחק עונה אחת בהנזה רוסטוק, ובאותה עונה המועדון נאבק בתחתית והצליח להינצל מירידה. עונת הפרישה של קארנל הייתה 2010/11. בעונה זו שיחק קארנל בסופרספורט יונייטד מליגת העל הדרום אפריקאית. בתום עונה זו פרש ממשחק פעיל. קארנל ערך 42 הופעות במדי נבחרת דרום אפריקה, בין השנים 1997 ו-2010. עם זאת, קארנל השתתף רק בשני טורנירים גדולים, שניהם בשנת 2002. בגביע אפריקה לאומות 2002 קארנל היה חלק מהגעתה של דרום אפריקה לרבע הגמר, שם הודחה הנבחרת על ידי נבחרת מאלי. במונדיאל 2002 קארנל שיחק את מלוא הדקות בשלב הבתים, שבסיומו הודחה נבחרת דרום אפריקה בגין מאזן שערי זכות נחות מול נבחרת פרגוואי, על אף שלשתיהן היה אותו מספר נקודות והפרש שערים זהה. לאחר טורניר זה, לא שיחק קארנל בטורנירים גדולים נוספים. מדיה וקבצים בנושא בראדלי קארנל בוויקישיתוף אתר האינטרנט הרשמי של בראדלי קארנל בראדלי קארנל, ברשת החברתית אקס (טוויטר) בראדלי קארנל, באתר Transfermarkt בראדלי קארנל, באתר Fussballdaten.de (בגרמנית) בראדלי קארנל, באתר Soccerway בראדלי קארנל, באתר WorldFootball.net בראדלי קארנל, באתר National Football Teams בראדלי קארנל, באתר FootballDatabase.eu פרופיל המאמן, באתר Transfermarkt
דבר שמואל

האם התכוונתם ל... ישיבת דבר שמואל - ישיבה לחוזרים בתשובה בפתח תקווה דבר שמואל - ספר שו"ת מאת רבי שמואל אבוהב דבר שמואל - ספר שו"ת מאת רבי שמואל עמאר
גידולי תרומה

האם התכוונתם ל... גידולי תרומה – דינם של צמחים שגדלו מזרעי תרומה עזריה פיגו – מחבר הספר גידולי תרומה המבאר את ספרו של רבי שמואל הסרדי "ספר התרומות", העוסק בדיני ממונות
משפחת כספי

משפחת כספי היא קומדיית מצבים ישראלית ששודרה בערוץ ניקלודיאון, בכיכובן של נעה פרידמן ושל רמה מסינגר. שיר, ילדה בת 14, אומרת להוריה - דניאלה וגברי שהיא רוצה לנסוע למחנה קיץ בלונדון שעולה 3,500 שקלים אך הוריה לא מסכימים לה ואומרים שאין להם כסף משום שהפטנטים של אביה לא נדרשו בשוק כמו שהם חשבו. בהמשך הפרק מגיע לבית דיטפריד, אורח משווייץ. שיר מתרעמת על כך שלהוריה יש כסף לארח את דיטפריד אבל אין להם כסף למחנה. שיר מציעה שהיא תשיג את הכסף בעצמה. המשפחה מתקשה בהגיית שמו של דיטפריד ולכן הוא "מומר" ל"דני". בסוף הסדרה, שיר משיגה את הכסף למחנה, וקובעת דייט עם דיטפריד, אך בסופו של דבר היא משתמשת בכסף בשביל חופשה לשווייץ ולא בשביל מחנה הקיץ. שיר כספי (נעה פרידמן) - הגיבורה הראשית של הסדרה, אוהבת את דיטפריד ומכחישה זאת. דניאלה כספי (רמה מסינגר) - אמא של שיר ויואב, אוהבת מאוד ורוד והיא מורה ומחנכת. גבריאל "גברי" כספי (אייל שכטר) - אבא של שיר ויואב, טיפש ומתנהג באופן מוקצן, ממציא פטנטים. יואב כספי (פלג רנד) - אח של שיר ובן לגברי ודניאלה, מציק לאחותו שיר ויש לו המון כסף. דיטפריד "דני" (ברק פרידמן) - אורח משווייץ. מתנדב לעזור לשיר להרוויח את הכסף, תמים ונאיבי. "משפחת כספי", באתר אידיבי ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
אליפות העולם בכדורסל 1967

אליפות העולם בכדורסל 1967 היא אליפות העולם החמישית בכדורסל שנערכה על ידי פיב"א באורוגוואי בין התאריכים 27 במאי ל-11 ביוני 1967, וכללה 13 נבחרות. בתחרות השתתפו המארחת אורוגוואי, האלופה אולימפית ארצות הברית, ארבע קבוצות מאמריקה הדרומית (ארגנטינה, ברזיל, פרו וארגנטינה), ארבע קבוצות מאליפות אירופה (ברית המועצות, יוגוסלביה, איטליה ופולין), שתי קבוצות מאמריקה המרכזית (פוארטו ריקו ומקסיקו) ואלופת אסיה יפן. הנבחרות חולקו לשלושה בתים בשלב המוקדם קבוצות כל אחד. שתי הראשונות מכל בית העפילו לסיבוב הגמר שנערך בשיטת ליגה בת סיבוב אחד. נבחרת אורוגוואי בכדורסל העפילה לשלב הגמר ישירות. המשחקים התקיימו בעיר מרסדס המשחקים התקיימו במונטווידאו. המשחקים התקיימו בסלטו. בהתאם לתוצאות המשחקים בין יוגוסלביה, ארצות הברית וברזיל בהתאם לתוצאות המשחק ארגנטינה-אורוגוואי יוגוסלביה רדיבוי קוראץ' יוגוסלביה איבו דנאו פולין מצ'יסלב לופטקה ברית המועצות מודסטס פאולאוסקס ברזיל לואיס קלאודיו מלון תוצאות התחרות
ראדי (פירושונים)

האם התכוונתם ל... ראדי – כפר הולדתו של חיים נחמן ביאליק א-ראדי – הח'ליף העבאסי העשרים מהראן ראדי – כדורגלן ערבי ישראלי פרנצ'סקו רדי – חוקר טבע, רופא ומשורר איטלקי ראדי עזמה – קצין בצה"ל ראד
עמק קאראסו

עמק קאראסו (ברומנית: Valea Carasu) הוא מבנה גאוגרפי ברמת דרום דוברוג'ה, בחבל דוברוג'ה, ברומניה, שדרכו נחפר קטע גדול של תעלת דנובה-הים השחור. העמק מפריד בין הרמות הצפוניות לבין הרמות הדרומיות של דוברוג'ה. העמק יורד מגובה 140 מטר מעל פני הים במערב ל-56 מטרים במזרח. ב-1903 העלו Peters ו-R.Sevastos את הרעיון שעמק קאראסו היה בעבר נתיב של הדנובה או תעלה שנחפרה על ידי השלטון הרומאי - חוקרים אחרים דחו זאת. ידוע בוודאות שסירות דיג השתמשו בנתיב זה במאה ה-18. נתיב מים זה היה למעשה תעלה צנועה שנקראה Lama או Laman וחיבר את צ'רנוודה עם צפון קונסטנצה - נתיב זה נסתם בתחילת המאה ה-19. לפני כריית התעלה בעמק היו ביצות רבות והיתושים הפיצו את המלריה. שיר בשם "למטה בעמק קאראסו" (ברומנית) Podisul Dobrogei (ברומנית) ההיסטוריה של התעלה (ברומנית) Ilie Claudia, Impactul canalului Dunăre - Marea Neagră asupra mediului עמוד 5 (ברומנית)
אינטרס ציבורי

אינטרס ציבורי כולל מגוון נושאים המבטאים צורות שונות של טובת הכלל, כגון: ביטחון המדינה, חינוך איכותי, בטיחות בדרכים, בריאות הציבור, איכות הסביבה, זכות הציבור לדעת, תחבורה יעילה ועוד. המושג מבוסס על הרעיון שאנשים חיים בקהילה בעלת עניינים משותפים, כלומר עניינים שלהם השפעה על כל חברי הקהילה, או על חלק מהם. הגדרת אינטרס ציבורי מסוים עשויה להיות שנויה במחלוקת בקרב חבריו של ציבור זה. לעיתים טובת הפרט מקיימת מתח עם האינטרס הציבורי, מתח זה משתקף, בין השאר, בדבריו הבאים של ג'ון סטיוארט מיל: ”חייב כל אדם להשתתף במידה הראויה שיש לקובעה על פי עקרונות היושר, בעבודות הנעשות ובקרבנות המובאים לשם הגנה על החברה או חבריה מפני נזקים וסכנות”. התנגשות בין טובת הפרט לאינטרס הציבורי מתקיימת בגביית המסים. הפרט יעדיף שכל כספו יישאר בכיסו, בלי שיצטרך להפריש ממנו לגובי המיסים, ואילו האינטרס הציבורי מחייב גביית מיסים כדי לממן את השירותים שנכללים באינטרס הציבורי. המדינה הדמוקרטית מושתתת על איזון בין שלטון העם לבין רצון הרוב. באמצעות מנגנוני פיקוח, ביקורת ואכיפה, ניתן לעודד מימוש של אינטרס ציבורי רחב יותר מזה הנוגע לקבוצת הרוב. דוגמה למנגנונים כאלה הם שמירה על זכויות האדם או על זכויות חברתיות: זכויות כאלה הן עניינים משותפים לכלל תושבי המדינה. מנגנון נוסף המסייע למימוש אינטרס ציבורי נרחב הוא עקרון שלטון החוק: החובה לקיים את החוקים חלה על כולם, הן על מוסדות השלטון והן על האזרחים. יישום ערכים של יושרה ואתיקה נחשב תנאי להבטחת האינטרס הציבורי ולמניעת הטיה לטובת רצון הרוב. דוגמאות לסוגיות שעירבו את האינטרס הציבורי בישראל: הרפורמה במערכת התכנון והבניה, מתווה הגז. דוגמה נוספת בישראל למחלוקת בין האינטרס הציבורי לטובת הפרט היא החיסונים נגד הקורונה. אוכלוסייה רבה אשר בוחרת שלא להתחסן עלולה לפגוע באוכלוסיות שכן בסיכון ויכולות להיפגע מההחלטה שלהם ולכן מי שלא התחסן לא יכול לבצע פעולות מסוימות בחברה מחשש שיפגע באחרים על חשבונו. לעיתים, מערכת המשפט הישראלית מוגבלת ביכולתה להגן על האינטרסים הציבוריים, משום שבדרך כלל, אינטרסים אלה אינם מעוגנים בחוקי יסוד. כתוצאה ממצב זה, בית המשפט העליון מוגבל ביכולתו לפסול חוקים שעלולים לפגוע באינטרס הציבורי. מכאן עשויים לנבוע מצבים שבהם אינטרס ציבורי משותף נפגע בקלות יחסית על ידי השלטון. בשנת 2021 הוקמה רשות האסדרה ובהגדרת מטרותיה שולבו עקרונות של שמירה על האינטרס הציבורי, זכויות יסוד ושיקולי הגנת הסביבה. עותר ציבורי אינטרס ציבורי, דף שער בספרייה הלאומית חיים ה. כהן, המשפט, מוסד ביאליק, 1991, עמ' 47 שוקי אמרני, על דילמות בין חוק, אינטרס ציבורי וביקורת המדינה בישראל, עיונים בביקורת המדינה 62, משרד מבקר המדינה, 2011, עמ' 29-50 אורן גזל-אייל ואמנון רייכמן, ‏אינטרסים ציבוריים כזכויות חוקתיות?, משפטים ‏מא (1), תשע"א, עמ' 97-151 עידן ארץ, ‏למרות ביקורת מימין ומשמאל: רשות הרגולציה עברה את ועדת החוקה, באתר גלובס, 28 באוקטובר 2021.
מבחן אמצעים

מבחן אמצעים (means test) הוא מבחן המיושם על ידי רשויות המדינה כדי להחליט אם מישהו זכאי לעזרה פיננסית מהמדינה במסגרת הבטחת ביטחון סוציאלי. המבחן בודק אמצעי הכנסה או רכוש העומדים לרשותו של אותו אדם. מטרת המבחן לווסת שירותים חברתיים מסוימים וקצבאות שונות שהמדינה מעניקה כחלק ממדיניות הרווחה הנהוגה בה, והוא נבנה במדינות שונות בהתאם לעקרונות הקצאה שמנחות אותן. בקנדה עושים שימוש במבחני אמצעים על מנת לקבוע את מידת הסיוע הניתנת לסטודנטים, למצבי רווחה ולקבלת סיוע משפטי מן המדינה. בבריטניה מושפעת מידת הזכאות לקבלת תמיכות ממערכת הרווחה ממבחני אמצעים הכוללים הכנסה וחיסכון. בארצות הברית הזכאות לביטוח הבריאות "מדיקאייד" נקבעת בהתאם לתוצאות מבחני האמצעים של הפרט. בנוסף, האפשרות להכריז על פשיטת רגל מושפעת גם היא ממבחני אמצעים, בעיקר הכנסות וחסכונות. בסינגפור ואירלנד סיוע רפואי מטעם המדינה ניתן בהתאם למבחני אמצעים, ובאוסטרליה משפיעים מבחני אמצעים על קבלת פנסיה מהמדינה.  מדיניות הרווחה של מדינת ישראל מעוגנת בחוק הביטוח הלאומי ובתקנות הביטוח הלאומי (ביטוח סיעוד). לאחר שינויים שחלו בשנות ה-80, כיום מנהיגה ישראל מדיניות רווחה סלקטיבית על פיה יותר קצבאות ניתנות על פי תבחינים ייחודיים המוגדרים בחוק. זאת בניגוד למדיניות של "קצבאות אוניברסליות" שאינן תלויות בהכנסה ורכוש. מבחן הכנסה בישראל לוקח בחשבון את כל סוגי ההכנסות מעבודה, מקרקע, מרווחי הון ומקניין רוחני, ואילו הכנסות מקצבאות אינן נלקחות בחשבון. לכל קיצבה מפורסמת נוסחה לחישוב זכאות עבור אותה הקצבה תוך שכלול מספר הנפשות במשפחה, גילם והכנסותיהם. ישנן גמלאות והנחות אשר ניתנות בהתאם ליכולת השתכרות ולא רק בהתאם לעבודה בפועל, וכן באופן פרטי נבדקת החזקה או אי החזקה ברכב. קיימות טענות רבות כנגד מדיניות רווחה תלויית מבחן אמצעים, כגון שהיא יוצרת מלכודת רווחה ומרתיעה נזקקים מלפנות לקבלת סיוע בשל הקטגוריזציה שהיא כופה על הפונים לסעד. אברהם דורון, ‏הטיעון נגד השימוש במבחני אמצעים, ביטחון סוציאלי 107, אפריל 2019 מבחן אמצעים, באתר אנציקלופדיה בריטניקה (באנגלית) Brewster, Murray, Veterans burial fund has more money, but access still restricted: budget office, Macleans, ‏29 November 2014 D'Arcy, Cliff, The Financial Times Guide to Managing Your Money, Financial Times, 2009, עמ' 159 Tiller, Ahren, THE MEANS TEST, bankruptcy Means Testing for Medical Subsidies Jump up מבחני הכנסה ושיעור הגימלה – תקנות הביטוח הלאומי תשמ"ח – 1988, באתר nevo ג'וני גל, ‏ערכים, גמלאות קטגוריאליות ומורשות קטגוריאליות בישראל, ביטחון סוציאלי 44-50, נובמבר 1999, עמ' 79–96 המוסד לביטוח לאומי, חוזר כללי 201439 נוהל מבחן הכנסות 2014 תנאי זכאות לקבלת הבטחת הכנסה, באתר המוסד לביטוח לאומי שירה גודמן ומיכל ברק, אתגר הרווחה במדינה הדמוקרטית : מדיניות חברתית-כלכלית בישראל, מעלות הוצאת ספרים בע"מ, 2011, עמ' 46-47
יוטבת

האם התכוונתם ל... יוטבת - שמו העברי של האי טיראן רכס יוטבת – רכס הרים בגליל התחתון יודפת (יישוב עתיק) – יישוב עתיק וגן לאומי בגליל התחתון; מיוחס ל"יוטבה" המקראית אישים ששם משפחתם יוטבת או יטבת: אילת יוטבת – שחיינית עבר ישראלית איריס יוטבת – יועצת ישראלית לענייני זוגיות, מיניות, לידה ואמהות, ובעבר אמנית ושחקנית משה יטבת – אלוף-משנה בצה"ל יטבתה (פירושונים)
יטבתה (פירושונים)

האם התכוונתם ל... יטבתה – קיבוץ בערבה הר יטבתה – הר בערבה חי-בר יטבתה – שמורת טבע מסוג חי בר בקרבת קיבוץ יטבתה בערבה מנחת יטבתה – מנחת תעופה השוכן בסמיכות לקיבוץ יטבתה מחלבות יטבתה – מחלבה בבעלות שטראוס וקיבוץ יטבתה מצודת יטבתה מתקופת הברזל – מצודה מראשית תקופת הברזל השוכנת בסמיכות לקיבוץ יטבתה יטבתה (אתר מקראי) – שמו של אזור הנזכר במקרה כאחד מתחנותיהם של בני ישראל במהלך נדודיהם במדבר. יוטבת
ברוך גויטיין

הרב ברוך בנדיט גויטיין (בכתיב שנהג בזמנו: ברוך בענדט גאיטיין, לועזית: Benedict Kojetein;‏ ~תק"ל, 1770 – י"ג בכסלו תר"ב, 26 בנובמבר 1841) היה אב"ד העדיעס, מחבר הספר "כסף נבחר". נולד לרב צבי, כפי הנראה בכפר קוייטין שבמוראביה, ממנו נגזר שם משפחתו. כנער צעיר יצא לישיבת הרב משה מינץ באובן ישן, שהיה לרבו המובהק. כמו כן למד עם הרב חיים דייטשמן. בגיל עשרים וארבע נשא לאישה את בלה בת חנוך העניך זילברר, ובזיווג שני מ' הינדל. לאחר נישואיהם התגורר הזוג ביארמוט שבה התקרב לרב בנימין זאב וולף בוסקוביץ שסמך אותו לרבנות. עם עזיבת רב"ז את העיר ובואו של הרב מאיר איזנשטטר לכהן בה, התמנה כדיין בבית הדין שלו. בהמשך נתמנה לרבה של העדיעס, בה נותר עד מותו כעבור ארבעים וחמש שנה. נולדו לו שבעה ילדים מזיווגו הראשון ובת מזיווגו השני. הוא הקים ישיבה בעיר. ב-1827 יצא לאור בפראג בשלושה חלקים חיבורו היחיד שנתפרסם, "כסף נבחר". הספר כיסה 160 סוגיות שונות בתלמוד, כשהוא חובק את כל המקורות בנדון לכל אורך הגמרא ועד לדברי ראשוני האחרונים בנושא. העבודה קיבלה הסכמות ושבחים מרבו ר' משה מינץ, החת"ם סופר ואחרים, והפכה לחיבור יסודי ומרכזי בישיבות הונגריה בדורות הבאים. כך כתב החת"ס בהסכמתו: "הספר הזה יהיה מורה דרך ללומדי תורה". לאחר שעמל במשך כעשר שנים על מהדורה חדשה של החיבור נפטר ולא הספיק להוציאו לאור, כתבי היד של המהדורה השנייה אבדו בימי מלחמת העולם השנייה. חלקים מכתביו שנשארו בכתובים בידי המשפחה הודפסו בספר 'זיכרון אבות'. גויטיין נפטר ונקבר בהעדיעס. בנו צבי הירש ירש אותו ברבנות העיר העדיעס, ולאחריו נכדו אליהו מנחם, ולאחריו נינו יוסף שלמה שנספה בשואה. נינו היה חוקר האסלאם שלמה דב גויטיין. מדיה וקבצים בנושא ברוך גויטיין בוויקישיתוף "ברוך גויטיין", במהדורת 1901–1906 של האנציקלופדיה היהודית (באנגלית) כסף נבחר - א, פראג תקפ"ז, באתר היברובוקס כסף נבחר - ב, פראג תקפ"ח, באתר היברובוקס כסף נבחר - ג, פראג תקפ"ח, באתר היברובוקס ברוך בנדיט גויטין, דף שער בספרייה הלאומית
ליסה סנואודון

ליסה סנואודון (באנגלית: Lisa Snowdon; נולדה ב-23 בינואר 1972) היא דוגמנית, מנחת טלוויזיה ומגישה ברדיו אנגלייה. סנואודון נולדה בהרטפורדשייר ולה שתי אחיות צעירות ממנה. היא קיבלה מלגה ללמוד באקדמיה לאומנויות התיאטרון ועבדה תקופה כמדריכת יוגה וריקוד. בגיל 19 סוכן דוגמניות גילה אותה במסיבת ריקודים ומתחילת הקריירה שלה החלה לעבוד עם צלמי אופנה (אנ') נחשבים ונהייתה לאחת הדוגמניות המצליחות בבריטניה. היא ידועה בהופעותיה בפרסומות יופי ובשערים שהופיעה על מגזיני האופנה כולל אל ומארי קלייר ושימשה כפנים של גוצ'י. היא הופיעה במודעות לפרסום מכוניות מרצדס, סבון DOVE ודגני בוקר ודגמנה לחברת הקוסמטיקה אייבון ולמרקס אנד ספנסר ונכללה מספר שנים ברשימת 100 הנשים הסקסיות של מגזין FHM. סנואודון הנחתה תקופה מסוימת בערוץ MTV וב-2004 לקחה חלק בהנחיית טקס מיס עולם, ב-2006 החלה להנחות את העונה השנייה של התוכנית "הטופ מודל הבאה של בריטניה" ושימשה בתפקיד זה במשך ארבע עונות. ב-2008 הצטרפה לגרסה האנגלית של התוכנית רוקדים עם כוכבים וזכתה במקום השלישי. ליסה סנואודון, במסד הנתונים הקולנועיים IMDb (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מקדש רומולוס

מקדש דיבוס רומולוס הוא מבנה שהוקם ב-309 לספירה על ידי הקיסר מקסנטיוס והוקדש לבנו המת (באותה שנה) ולריוס רומולוס שהועלה עם מותו לדרגת אל. בשנת 527 הפך המבנה לחלק מכנסייה שהוקמה במקום וכללה בנוסף גם את מקדש השלום. הכניסה הוקדשה לשני אחים וקדושים נוצריים קוסמס ודמיאן כמשקל נגד לגיבורים המיתולוגיים הפגאנים קסטור ופולוקס שמקדשם היה ממוקם בסמוך לכנסייה. ועל שמם קרויה הכנסייה – בזיליקת סנטי קוסמה א דמיאנו. מהמקדש שרדו המבנה העגול רוטונדה בחזית המכוסה בכיפה, שבמרכזו בין שני עמודי בהט התומכים בקורה אופקית ניצבים שני שערי הברונזה המקוריים. משני צידי השערים ניתן להבחין בגומחות לפסלים. כמו כן ניתן להבחין מצידו הימני של המבנה בשני עמודים מוגבהים (שנלקחו ממבנה אחר) שהיוו חלק משדרת העמודים שניצבה משני אגפי המבנה, משאר העמודים נותרו כיום רק כני האבן. מדיה וקבצים בנושא מקדש רומולוס בוויקישיתוף אתר האינטרנט הרשמי של מקדש רומולוס מקדש רומולוס, באתר אנציקלופדיה רומאנה
שלישיית פסנתר (קלרה שומאן)

שלישיית פסנתר בסול מינור של קלרה שומאן, אופוס 17, נכתבה בשנת 1846 בדרזדן לפסנתר, כינור וצ'לו. היא נחשבת להישגה הגדול ביותר. ליצירה ארבעה פרקים: אלגרו מודראטו בסול מינור. סקרצו וטריו בסי במול מז'ור ומי במול מז'ור בהתאמה. אנדנטה בסול מז'ור. אלגרטו בסול מינור. זוהי יצירתה הראשונה שנכתבה ליותר מקול ופסנתר. לאחר נישואיה עם רוברט שומאן השניים למדו את המוזיקה הקמארית של היידן, מוצארט ובטהובן. היא ניגנה מוזיקה קמארית מהתקופה הקלאסית וארגנה את אחת מסדרות המוזיקה הקמארית הראשונות בדרזדן. עוד בנובמבר 1834 היא ניגנה את טריו הארכידוכס של בטהובן, אופ. 97, שבאותה תקופה נחשב לבחירה יוצאת דופן לנגן לקהל שהורגל לשמוע יצירות שמציגות לראווה את כישרונו של המבצע. רוברט שומאן כבר הלחין יצירות קמאריות, כדוגמת חמישיית הפסנתר שלו (1842) שהפכה לאבן פינה ברפרטואר של קלרה שומאן, אך כשהיא כתבה את שלישיית הפסנתר הוא עוד לא כתב להרכב זה. מספר חודשים לאחר שהיא סיימה לכתוב את היצירה הוא כתב בספר משק הבית שלו: "מחשבות על טריו". שלישיית הפסנתר מס. 1 ברה מינור, אופ. 63 שלו בוצעה לראשונה ב-13 בספטמבר 1847, במקביל לפרסום השלישייה שלה בדפוס. רמת היצירה שלו ערערה את ביטחונה העצמי, אף על פי שהוא ואחרים כיבדו ואף העריצו את היצירה שלה. השלישייה שלה נוגנה רבות במהלך המאה ה-19, לעיתים קרובות לצד השלישייה של רוברט. מידע על היצירה "שלישיית פסנתר" באתר מיוזיק בריינז מידע על הקומפוזיציה "שלישיית פסנתר" באתר AllMusic שלישיית פסנתר בסול מינור באתר פרויקט ספריית התווים הבין-לאומי (באנגלית) Nancy B. Reich, "Schumann, Clara", Grove Music Online, Oxford University Press Nancy B. Reich, Clara Schumann: The Artist and the Woman, Cornell University Press, 2013, p. 231